اسلام آباد(آن لائن) اسپیکر قومی اسمبلی اسد قیصر تون و زیراعظم نا سلاہکار برائے پارلیمانی امور ڈاکٹر بابر اعوان اوڑدہی کرے۔ اوڑدہی ٹی بجٹ دیوان، کانود سازی و ایلو ویل آتیا ہیت وگپ کننگا۔ اوڑدہی ٹی پارلیمنٹ نا حکومت نا نگرانی ٹی کڑد ءِ پین فعال کننگ آ ہم سجفنگا۔ اسپیکراسد قیصر او وخت آ پاریسُس کہ کورونا دَین نا سوب آن مچ آ دنیا نا زرگزران زہمی مس۔ ساڑی حکومت نا کنڈآن ٹیکس فری ءُ بجٹ اس پیش کننگ ستا کڑزک۔ کورونا وبا نا ساڑی گری آن پد ہم باسک آتے بجٹ بحث اٹ زیات آن زیات وارخواہی تننگا۔ اسد قیصر پارینے کہ ساڑی حالیت آتیٹی باسک آتا کُنڈآن بھلو کچ اسے ٹی بحث اٹ بشخ ہلنگ غیر معمولی ءِ، حکومتی و اپوزیشن بنچ آتا کُنڈآن جوان وڑاٹ تینا نقطہ نظر ءِ پیش کننگا۔ مُچ آ دنیا نا زرگزران ءِ نسخان رسینگے ولے حکومت ٹیکس فری ءُ بجٹ اس تس۔ بجٹ دیوان اٹ حکومت نا مقابلہ ٹی اپوزیشن ءِ زیات وخت تننگا۔
